armvectores/hy_wikipedia_2023 huggingface dataset:
Սեդրակ Անանյան

Սեդրակ Աղաբեկի Անանյան (1917, Շնող, Բորչալուի գավառ, Ռուսական կայսրություն - անհայտ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ ԽՄԿԿ անդամ (1944): «Ժողովրդական կրթության գերազանցիկ» կրծքանշան (1978):


== Կենսագրություն ==
Սեդրակ Անանյանը ծնվել է 1917 թվականին Թումանյանի շրջանի Շնող գյուղում։ Ավարտել է Շնողի միջնակարգ դպրոցը և նշանակվել Աթանի 7-ամյա դպրոցի աշխարհագրության ուսուցիչ։
1941 թվականի մայիսին, խորհրդա-գերմանական պատերազմի նախօրյակին, զորակոչվել է կարմիր բանակ։ 1943 թվականին Անանյանը մասնակցել է Հյուսիսային Կովկասի և Ղրիմի ազատագրմանը։ Ստացել է «Մարտական ծառայությունների համար» մեդալ, 1944 թվականին դարձել է կոմունիստական կուսակցության անդամ։ 1945 թվականին մասնակցել է Քյոնիգսբերգի գրավմանը, որի համար ստացել է մեդալ։ Մասնակցել է Լեհաստանում, Գերմանիայում մղված մարտերին։
1945 թվականի նոյեմբերին Անանյանը զորացրվել է բանակից։ 1945 թվականի դեկտեմբերին աշխատանքի է անցել Թումանյանի շրջանային ժողկրթբաժնում որպես դպրոցական տեսուչ, ապա՝ եղել է լուսաշխի արհմիության շրջկոմի նախագահ։ Աշխատելու տարիներին, սովորել և ավարտել է Երևանի հեռակա մանկավարժական ինստիտուտի աշխարհագրության ֆակուլտետը։ 1954 թվականին աշխատանքի է անցել Ալավերդի քաղաքի Եղիշե Չարենցի անվան դպրոցում, որպես աշխարհագրության ուսուցիչ, հետո՝ ուսմասվար։ 1968 թվականի սեպտեմբերից աշխատել է նույն դպրոցում որպես տնօրեն։
Հետպատերազմյան տարիներին Անանյանն արժանացել է «Աշխատանքային գերազանցության համար», «Աշխատանքային արիության համար» մեդալների։ 1978 թվականին ստացել է «Ժողովրդական կրթության գերազանցիկ» կրծքանշան։


== Պարգևներ ==
«Մարտական ծառայությունների համար» մեդալ
«Քյոնիգսբերգի գրավման համար» մեդալ
«Աշխատանքային գերազանցության համար» մեդալ
«Աշխատանքային արիության համար» մեդալ
«Ժողովրդական կրթության գերազանցիկ» կրծքանշան


== Ծանոթագրություններ ==
Պալլասի մագլցող սահնօձ

Պալլասի մագլցող սահնօձ (լատ.՝ Elaphe sauromates), քառաշերտ սահնօձ, լորտուների ընտանիքի լորտուների ենթաընտանիքի (լատ.՝ Elaphe) ցեղի օձ։ Հայաստանում հանդիպում է Շիրակի, Արագածոտնի, Կոտայքի, Արարատի, Վայոց ձորի, Սյունիքի և Տավուշի մարզերի լեռներում, Երևանի շրջակայքում։ Տարածված է չոր տափաստանային, թփուտային ու նոսրանտառային բուսականությամբ կենսավայրերում, նաև այգիներում։


== Արտաքին տեսք ==
Մարմնի երկարությունը տարիքի հետ փոխվում է (27-180 սմ), պոչը 4-5 անգամ կարճ է։ Էգերը խոշոր են արուներից։ Մարմինը բարեկազմ է, գլուխը մարմնից լավ է տարանջատված և ծածկված է խոշոր փայլուն վահանիկներով։ Աչքերը խոշոր են, ծիածանաթաղանթը՝ մուգ, բիբը՝ կլոր։ Մեջքային թեփուկները թույլ կատարավոր են, փայլուն։ Ունի շատ խայտաբղետ տեսք։
Գլխի վրա՝ աչքերից դեպի հետ, ձգվում է մուգ զոլ։ Դեղնավուն մեջքի երկարությամբ՝ ծոծրակից մինչև պոչի ծայրը, անցնում է լայնակի ձգված, մուգ շագանակագույն կամ գրեթե սև եզրերով շղթայանման նւսխւշ, որի տարբեր հատվածներում խալերը կարող են միաձուլվելով ձևավորել զիգզագ կամ տարանջատվել։ Մուգ խալերի մեկական երկայնակի շարք է ձգվում նաև մարմնի կողքերով։ Պոչի հատվածում նախշի տարանջատված ձևը պահպանվում է։ Որովայնային մակերեսը բաց դեղնավուն է, հաճախ՝ մանր, մուգ բծերով։


== Սնունդ ==
Սնվում է մանր ողնաշարավորներով (մողեսներ, օձեր, թռչուններ և նրանց ձվերը, կրծողներ)։ Ձմեռում է աշնան 2-րդ կեսից մինչև գարնան սկիզբը։


== Բազմացում ==
Զուգավորումը տեղի է ունենում ապրիլ-մայիսին։ Հունիսի 2-րդ կեսից հուլիսի սկիզբը էգը դնում է 4-16 ձու։ Ձվերը խոշոր են (48-70 X 20-25 մմ) Ձագերը ծնվում են սեպտեմբերի 2-րդ կեսին։ Ի տարբերություն օձերի շատ այլ տեսակների՝ Պալլասի մագլցող սահնօձի էգը խնամում է ձագերին։


== Նշանակություն ==
Հաճախակի խնամվում է անազատ պայմաններում։ Օգտագործվում է գիտահետազոտական նպատակով։ Բավական ագրեսիվ է։ Զայրացած ժամանակ բարձր ֆշշոցով և պոչի ծայրը արագ գետնին զարկելով՝ կարող է կատարել հարձակողական շարժումներ։ Կծածը մարդու և կենդանիների համար վտանգավոր չէ։ Որպես հազվադեպ հանդիպող տեսակ՝ առաջարկվել է գրանցել ՀՀ Կարմիր գրքում։
Վիլյառեալ

Վիլյառեալ (իսպ.՝ Villarreal (Castellón), քաղաք և մունիցիպալիտետ Իսպանիայում, Կաստելոն ինքնավար համայնքի մաս Վալենսիայի։ Մունիցիպալիտետը գտնվում է Բախա շրջանի (Կոմարսա) կազմում։ Ընդգրկում է տարածքը 55.1 կմ²։ Բնակչությունը 51.367 մարդ (2010 թվականի տվյալներով)։ Հեռավորությունը մարզի վարչական կենտրոնից 8 կմ։ Այս փոքրիկ քաղաքը հայտնի է իր ֆուտբոլային ակումբով՝ «Վիլյառեալ»։


== Պատմություն ==
Քաղաքը հիմնադրվել է 1274 թվականի փետրվարի 20-ին։


== Ժողովրդագրություն ==


== Պատկերասրահ ==

		
		
		
		


== Արտաքին հղումներ ==
Vilapedia, wiki sobre Vila-real, historia, costumbres, personajes, etc.
Vila-real.com
Web Oficial del Ayuntamiento
Villarreal en el Registro de Entidades Locales de la Generalidad Valenciana Archived 2008-03-07 at the Wayback Machine.
Instituto Valenciano de Estadística
Web Oficial del «Villarreal Club de Futbol»
Կանանց բասկետբոլի ազգային ասոցիացիա

Կանանց բասկետբոլի ազգային ասոցիացիա (անգլ.՝ Women's National Basketball Association, կրճատ՝ WNBA), կանանց բասկետբոլի պրոֆեսիոնալ առաջնություն։
Հիմնադրվել է 1996 թվականի ապրիլի 24-ին, որպես Բասկետբոլի ազգային ասոցիացիայի (NBA) կանանց դիվիզիոն։ Առաջին խաղաշրջանի մեկնարկն սկսվում է 1997 թվականին։ Կանոնավոր առաջնությունն անցկացվում է ամենա տարվա հուլիս ամսից մինչև սեպտեմբեր ամիսը, իսկ փլեյ-օֆֆները խաղարկվում են հոկտեմբերին։ Անցկացվող հանդիպումների քառորդները բաղկացած են 10 րոպեից (ի տարբերություն NBA-ի 12-րոպեանոց քառորդների)։
WNBA-ը ներկա պահին բաղկացած է 12 ակումբներից։ Ամենատիտղոսավոր ակումբը «Հյուսթոն Քոմեթսն» է, որը 4 անգամ անընդմեջ հաղթել է առաջնությունը 1997-2000 թվականների ընթացքում։


== Արտաքին հղումներ ==
Պաշտոնական կայք
Էջը Բասկետբոլ-ռեֆերենս կայքում Archived 2021-02-14 at the Wayback Machine.
Կիսահաղորդչային տեխնիկայի գործարան (Երևան)

Երևանի Կիսահաղորդչային տեխնիկայի գործարան, խորհրդային շրջանի արդյունաբերական ձեռնարկություն ՀՀ մայրաքաղաք Երևանում։ Հիմնադրվել է 1958 թվականին։ Հանդիսացել է կիսահաղորդչային տեխնիկայի հատուկ կոնստրուկտորական տեխնոլոգիական բյուրոյի մշակած տեխնիկայի փորձարկման և զագվածային թողարկման բազան։
1959 թվականին սկսել է արտադրել հաստատուն մագնիսներ և մետաղակերամիկական շինվածքներ, 1971 թվականից՝ հիմնականում կիսահաղորդչային տեխնիկա (1977 թվականի դրությամբ՝ 3,7 միլիոն ԽՍՀՄ ռուբլի)։
1965 թվականին անցել է սերիական արտադրության։ Հիմնական արտադրամասերն են եղել մեխանիկական-նախապատրսատական, կիսահաղորդչային վերակազմիչների, հավաքման-տեխնոլոգիական։
Կոոպերացված կապերի մեջ է եղել ԽՍՀՄ մեքենաշինական և էլեկտրատեխնիկական արդյունաբերության ձեռնարկությունների հետ։ Մինչ խորհրդային միության փլուզումը, արտադրանքն իրացվել է ԽՍՀՄ-ում, առաքվել՝ Բուլղարիա, Լեհաստան, Ռումինիա, Հունգարիա, Հարավսլավիա, Հնդկաստան և այլ պետություններ։
Շատոլեն (շրջան)

Շատոլեն (ֆր.՝ Châteaulin), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Բրետան երկրամասի Ֆինիստեր գավառում։ Սուպերֆեկտուրա՝ Շատոլեն։ Շրջանի բնակչությունը 2006 թվականին կազմել է 84.671 մարդ։ Բնակչության խտությունը կազմում է 47 մարդ/կմ²։ Շրջանի տարածքը կազմում է 1804 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ Շատոլենի շրջան (ֆր.)


== Ծանոթագրություններ ==
Աստերոիդների ցանկ (21801-21900)

Աստերոիդների ցանկ (21701-21800)  • Աստերոիդների ցանկ  • Աստերոիդների ցանկ (21901-22000)
 Աստերոիդների ցանկ (21701-21800)  • Աստերոիդների ցանկ  • Աստերոիդների ցանկ (21901-22000)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Մարկգրաֆ

Մարկգրաֆ (գերմ.՝ Markgraf; ֆր.՝ marquis, իտալերեն՝ marchese, անգլ.՝ margrave), հնում՝ սահմանային նահանգների դատավոր, ներկայումս՝ պատվավոր կոչում, տիտղոս, որը Գերմանիայում շնորհվում է որոշակի անձանց, վաղ միջնադարում՝ Արևմտյան Եվրոպայում թագավորի ենթակայության ներքո գործող պաշտոնատար անձ՝ օժտված վարչական, ռազմական, դատական լայն լիազորություններով իր մարկայի սահմաններում։ Մարգրաֆ տիտղոս-անվանումը բառացի թարգմանած նշանակում է մարկայի կոմս։
Իրենց տարածքներում մարկգրաֆները ունեցել են հերցոգի մակարդակի իշխանություն, բացառությամբ մարտական պայմանների, երբ հերցոգական դրոշը տարվել է մարկգրաֆակական դրոշի առջևից։ Մարկգրաֆին հար և նման ֆրանսիական տիտղոսը մարքիզն է, որը գերմանական մարկգրաֆ-ի լատինացված marchisus-ի ֆրանսիական տարբերակն է։ Մարկգրաֆները կոմսերից վեր ունեցած այլ լիազորություններից զատ, իրավունք ունեին burg-եր ու բերդեր կառուցելու և իրենց օգտին գանձելու նվաճված ցեղերից հավաքված հարկ ու տուրքերի որոշակի մասը։


== Պատմություն ==
Մարկգրաֆությունը՝ որպես գործակալություն, առաջացել է IX դարի սկզբին՝ Կառլոս Մեծի օրոք։ Վերջինս իր տերության սահմաններին ստեղծել է սահմանային տարածքներ՝ մարկաներ (ավարական, ֆրիուլական, սաքսոնյան, սորբական, իսպանական, արևելյան կամ ավստրիական մարկաները)։
Թյուրինգիան ու Սաքսոնիան սլավոնների հարձակումներից պաշտպանելու նպատակով սաքսոնյան արքայատոհմի ներկայացուցիչ կայսրերը հիմնել են հյուսիսային մարկան (գերմ.՝ Nordmark, որը հետագայում վերակազմավորվել է Բրանդենբուրգյան մարկայի), ինչպես նաև մեյսենյան ու դանիական մարկաները։ Սրբազան հռոմեական կայսրության Հենրիխ III կայսեր վախճանից հետո Կարինտիայի սահմանի երկայնքով ստեղծվել են շտիրիական մարկան և Նամյուր մարկգրաֆությունը։
XII դարից մարկգրաֆությունը դարձել է ժառանգական։
Բրանդենբուրգի մարկգրաֆները 1356 թվականին ստացել են կայսերական իշխանների՝ կուրֆյուրստների անմիջական լիազորություններ, իսկ Ավստրիայի մարկգրաֆներին շնորհվել է հերցոգի (հետագայում՝ էրցհերցոգի) տիտղոս։


== Առավել անվանի մարկգրաֆներ ==
Բադեն-Բադենի մարկգրաֆ Լյուդվիգ Վիլհելմ
Բադեն-Դուռլախի մարկգրաֆ Գեորգ Ֆրիդրիխ
Բրանդենբուրգի մարկգրաֆ Գեորգ Ֆրիդրիխ
Բրետոնի մարկգրաֆ Ռոլանդ, ով «Երգ Ռոլանդի մասին» դյուցազներգության գլխավոր հերոսի նախատիպն է եղել
Մոնֆերատյան մարկգրաֆներ (տես՝ Խաչակրաց արշավանքներ)


== Զանազան ==
«Մարկգրաֆ» — սրճարան Բեռլինում, 1920-ական թվականներին ռուս մտավորականների հանդիպավայր
SMS Markgraf (1913) — գերմանական կայսրության «Քյոնիգ» (König) դասի ռազմանավ


== Տես նաև ==
Կուրֆյուրստ
Կոմս
Հերցոգ
Մարքիզ


== Ծանոթագրություններ ==


== Գրականություն ==
Andrea Stieldorf: Marken und Markgrafen. Studien zur Grenzsicherung durch die fränkisch-deutschen Herrscher. (=MGH Schriften 64) Hahnsche Buchhandlung, Hannover 2012 ISBN 978-3-7752-5764-0 Rezension von Roman Deutinger
Daniel Rentschler: Marken und Markgrafen im früh- und hochmittelalterlichen Reich. Eine vergleichende Untersuchung vorwiegend auf der Basis von Königsurkunden und anderen „offiziellen Quellen“. Stuttgart 2013 PDF«Маркграф»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Марка // Малый энциклопедический словарь Брокгауза и Ефрона : в 4 т. — СПб., 1907—1909.
Պիտալովսկի շրջան

Պիտալովսկի շրջան (ռուս.՝ Пыталовский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1945 թվականին։ Վարչական կենտրոնը՝ Պիտալովո։


== Աշխարհագրություն ==
Շրջանի տարածքի մակերեսը կազմում է 1111,1 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12083 մարդ։ Բնակչության խտությունը կազմում էր 10,87 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (30601-30700)

Աստերոիդների ցանկ (30501-30600)  • Աստերոիդների ցանկ  • Աստերոիդների ցանկ (30701-30800)
 Աստերոիդների ցանկ (30501-30600)  • Աստերոիդների ցանկ  • Աստերոիդների ցանկ (30701-30800)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Սլոբոդա-Յալտուշկովսկայա

Սլոբոդա-Յալտուշկովսկայա (ուկրաիներեն՝ Слобода-Ялтушківська), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Սլոբոդա-Յալտուշկովսկայա գյուղում բնակվում էր 864 մարդ։ Բնակչության խտությունը կազմում էր 242,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այնքան երիտասարդ 2․ Երբեք չգնա՛ս

Այնքան երիտասարդ 2․ Երբեք չգնա՛ս (չին․՝ 致青春2), ավելի հայտնի է որպես՝ Երբեք չգնա՛ս, չինական ռոմանտիկ դրամատիկական ֆիլմ, նկարահանված 2016 թվականին, Շիու Յիվույի վեպի հիման վրա։ Ֆիլմը արտադրվել է Ժանգ Յիբեյի և աստեղեր ՝ Քրիսի և Լյու Ի Ֆեյը։ Ֆիլմի նկարահանումները սկսվել են 2015 թվականի ապրիլին Շանհայում։ Չնայած այս ֆիլմը ոչ մի կապ չունի, բայց այն համարվում է 2013 թվականին նկարահանված «Այնքան երիտասարդ» երիտասարդական սիրային պատմության շարունակությունը, և առաջին անգամ Չինաստանում ցուցադրվել է 2016 թվականի հուլիսի 8- ին։


== Սյուժե ==
Պատմությունը սկսվում է ավագ դպրոցում։ Սու Յու Ջինը (Լյու Ի Ֆեյ) տարածաշրջանային քաղաքի դպրոցի ուսանող է, և բոլոր դրամական միջոցները օգտագործելով տեղափոխվում է այնտեղից, իսկ այդ ընթացքում հարուստ ժառանգ Չեն ԺԵնը համարվում է իր դպրոցի աստղը։ Չեն Ժենը սիրահավում է նրան և սկսում է հոգ տանել նրա մասին քոլեջում սովորելու ընթացքում, չնայած նրան, որ սովորում էին տարբեր քաղաքներում։ Չեն Ժենը ի վերջո հաջողության է հասնում հետապնդելով Սու Յու Ջինին, ով այս անգամ ստիպեց իր սրտին հետևել իրենց, հասկանալով, որ իրենց երջանկության ճանապարհին շատ դժվարություններ են սպասվում։ Շուտով, նրանք լողում են երջանկության մեջ, իսկ հետագայում, համալսարանը ավարտելուց հետո սկսում են միասին ապրել։ Սակայն, դպրոց ավարտելուց երկու տարի անց իրականությունը հասնում է նրանց։ Նրանց լիովին տարբեր անհատականությունները և ընտանիքի հանդեպ ունեցած հակասական մտածելակերպը նշանակում էր, որ նրանց հարաբերությունները սկզբիցել անհավասար են եղել։ Նրանց միմյանց մասին չասված ակնկալիքները և առօրյա կյանքի բոլոր թյուրիմացությունները ստիպեցին նրանց բաժանվել իրարից։
Մի քանի տարի անց, նրանք երկուսնել ունեն հաջողություններ կարիերայում, և ի վերջո ապրում են նույն թաղամասում, որի պատճառով նրանք կրկին հանդիպում են և խճճվում միմյանց կյանքերի մեջ կրկին։ Նրանք երկուսնել փորձում են շարժվել առաջ տարբեր հարաբերություններով, բայց դրանք ավարտվում են անհաջողությամբ։ Երբ Սու Յու Ջինը կորցնում է իր մորը, ով քաղցկեղով հիվանդ էր, Չեն Ժենը միակն էր, ով կարող էր մխիթարել նրան, այդ իրադարձություններնել կարողացան կրկին միավորել նրանց։


== Դերերում ==
Քրիս - Չեն ԺԵն
Լյու Ի Ֆեյ - Սու Յուն Ջին
Ցյաո Ժեն Լյան - Շհեն Ցզյու Ան
Լի Մենգ - Մո Յուի Հուա
Ցզին Շինցզյա - Չժոու Ցզի
Լի Ցին - Մենգ Սյուե
Հաո Շաովեն - Սունգ Մինգ


== Շահույթ ==
Ֆիլմը հավաքել է 336.6 միլիոն Չինաստանում։


== Ծանոթագրություններ ==


== Արտաքին հղումներ ==
«Այնքան երիտասարդ 2․ Երբեք չգնա՛ս»(անգլ.) ֆիլմը Internet Movie Database կայքում
Կունգուրկա (Տոմի վտակ)

Կունգուրկա  (ռուս.՝ Кабырза), գետ Ռուսաստանում, հոսում է Կեմերովոյի մարզում։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հոհենթան

Հոհենթան (գերմ.՝ Hohenthann), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 3843 մարդ, տարածքը` 68.32 կմ² (2009 թվականի դեկտեմբերի 31-ի տվյալներով)։ Պաշտոնական կոդը` 09 2 74 141։


== Ծանոթագրություններ ==
Պոպովկա (գյուղ, Կրասնոգրադի շրջան)

Անվան այլ կիրառումների համար տե՛ս՝ ՊոպովկաՊոպովկա (ուկրաիներեն՝ Попівка), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1752 թվականին։
2001 թվականի տվյալներով Պոպովկա գյուղում բնակվում էր 1 303 մարդ։ Բնակավայրը զբաղեցնում է 5433 կմ² տարածք։ Բնակչության խտությունը կազմում էր 239,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորգունովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ Մորգունովկա (այլ կիրառումներ)Մորգունովկա (ռուս.՝ Моргуновка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աննա Յոհանսոն-Վիսբորգ

Աննա Սոֆիա Յոհանսոն-Վիսբորգ (շվեդերեն՝ Anna Sofia Johansson-Visborg, նոյեմբերի 10, 1876(1876-11-10)[…], Beatebergs parish, Շվեդիա - օգոստոսի 7, 1953(1953-08-07), Բրոմմա, Ստոկհոլմ, Ստոկհոլմի լեն, Շվեդիա), շվեդ կուսակցական, արհմիութենական և քաղաքական գործիչ, Շվեդիայի Սոցիալ-դեմոկրատական աշխատավորական կուսակցության անդամ, իրավապաշտպան և ֆեմինիստուհի։


== Կենսագրություն ==
Աննա Յոհանսոն-Վիսբորգը ծնվել է 1876 թվականի նոյեմբերի 10-ին, ագարակատերների ընտանիքում։ 1919 թվականին ամուսնացել է Սվեն Գիլֆ Վիսբորգի հետ (շվեդերեն՝ Sven Gylfe Visborg, 1885-1957): 1893-1897 թվականներին Գյոթեբորգում աշխատել է որպես տնային սպասուհի, 1897-1900 թվականներին եղել է Ստոկհոլմի գարեջրի գործարանի աշխատակցուհի, 1904-1918 թվականներին՝ ապահովագրական ընկերությունում պաշտոնյա։
1914 թվականին Աննան բացել է սեփական ձեռնարկությունն անշարժ գույքի ոլորտում և դարձել կինոթատրոնի սեփականատեր։ Այդ ժամանակաշրջանում Ստոկհոլմում ստեղծել է Աննա-Յոհանսոն Վիսբորգի հիմնադրամը (շվեդերեն՝ Anna Johansson-Visborgs Stiftelse), որի խնդիրն է եղել կարիքավոր անձանց բնակարանով ապահովելը։


=== Քաղաքական գործունեություն ===
1901 թվականին Աննա Յոհանսոն-Վիսբորգը դարձել է Շվեդիայի գարեջրի գործարանի աշխատողների առաջին արհմիության (շվեդերեն՝ Svenska bryggeriarbetareförbundet) համահիմնադիրներից մեկը, իսկ 1904-1953 թվականներին եղել է կազմակերպության նախագահը։ Բացի այդ, բազմաթիվ պաշտոններ է զբաղեցրել Շվեդիայի տարբեր հասարակական ու քաղաքական կազմակերպություններում և տարբեր ժամանակներում եղել է կանանց կոոպերատիվ ասոցիացիայի (շվեդերեն՝ Kooperativa Kvinnogillesförbundet, 1907-1938) նախագահը։ Եղել է Ստոկհոլմի քաղաքային խորհրդի (1916-1950), Սոցիալ-դեմոկրատական կանանց ասոցիացիայի վարչության (1920-1924), Ստոկհոլմի կոմունայի խորհրդի անդամ (1929-1933)։
Աննա Յոհանսոն-Վիսբորգը նաև ակտիվորեն մասնակցել է Սոցիալ-դեմոկրատական կանանց ընտրական շարժմանը Շվեդիայի Սոցիալ-դեմոկրատական աշխատավորական կուսակցության անդամների ղեկավարությամբ՝ կանանց ընտրական իրավունքի ազգային ասոցիացիայի հետ համատեղ։ Որպես քաղաքական գործիչ և ակտիվիստ` աշխատել է գենդերային հավասարության սկզբունքներին հակասող օրենսդրության վերացման կամ ճշգրտման ուղղությամբ։
Աննա Յոհանսոն-Վիսբորգը, որն իր հետևորդներից ստացել է «գարեջրագործ Աննա» (շվեդերեն՝ Bryggar-Anna) մականունը, իր ժամանակակիցների կողմից բնութագրվել է որպես «ադմինիստրատորի մեծ տաղանդ ունեցող եռանդուն կին», թեև «դիվանագիտության բացակայությունը» փոքր-ինչ վնասում էր նրա քաղաքական գործունեությանը։


== Մրցանակներ ==
1945 թվականին Աննա Յոհանսոն-Վիսբորգն արժանացել է Շվեդիայի թագավորի անունից տրվող Իլլիս քվորումի ոսկե մեդալին։


== Ծանոթագրություններ ==


== Աղբյուրներ ==
Systrar, kamrater! : arbetarrörelsens kvinnliga pionjärer. — Stockholm: Idé & tendens, 2007. — 319 с.
Ragnar Amenius. Anna S Johansson-Visborg  (urn:sbl:12170, Svenskt biografiskt lexikon, hämtad 2015-05-30)


== Արտաքին հղումներ ==
Anna Johansson-Visborgs Stiftelse
Իպիաու

Իպիաու (պորտ.՝ Ipiaú), համայնք Բրազիլիայում՝ Բաիա նահանգի կազմում։ Գտնվում է Յուգա Բարիա մարզում։ Մտնում է Սան Ֆրանցիսկանու դա Բաիա գավառի կազմի մեջ։ Բնակչությունը կազմում է 42 300  մարդ՝ 2008 թվականի տվյալներով։ Գրավում է 286,597 կմ2 տարածք։ Բնակչության խտությունը՝ 148,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 110.896.016,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.580,12 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,662 (տվյալները՝ ՄԱԿ-ի զարգացման ծրագրի)։
Պոլիդեպորտիվո

Պոլիդեպորտիվո (իսպ.՝ Club Polideportivo Ejido, S.A.D.), եղել է իսպանական ֆուտբոլային ակումբ։ Հիմնադրվել է 1969 թվականին։ Տնային խաղերը անց են կացվում Սանտո Դոմինգո մարզադաշտում, որտեղ կարող է տեղավորվել 7870 հանդիսական։ 2006֊2007 մրցաշրջանում «Պոլիդեպորտիվոն» առաջին անգամ գրավեց իր կարիերայի ամենաբարձր հորիզոնականը՝ 11֊րդ տեղ։


== Ձեռքբերումներ ==
2 անգամ հաղթել են Տերսերան֊ 1995֊1996, 1999֊2000


== Դիվիզիայի մրցաշրջան ==
Սեգունդա Դիվիզիոն֊ 7 մրցաշրջան
Սեգունդա Դիվիզիոն Բ ֊ 9 մրցաշրջան
Տերսերա ֊ 9 մրցաշրջան
Տարածաշրջանային լիգա ֊ 17 մրցաշրջան


== Լավագույն խաղացողներ և աշակերտներ ==
 Մարկ Բերնաուս
 Իլդեֆոնս Լիմա
 Խավիեր Ալմիրոն
 Լիսլո Էգեր
 Ֆելիքս Էռնանդես
   Բրիմա Ռազակ
 Սեխիո Ռոդրիգեզ
 Սաննի
 Անտոնիո Սոլդեվիլիա
 Ավիմիլեդ Ռիվազ
 Անտոնիո դե Նիգրիս
 Խերարդո Տորրադո
 Միրոսլավ Տրժեչյակ
 Ժոզե Կալադո
 Բոգդան Մարա
  Ռիստո Բիդակովիչ
 Յուրիցա Վուչկո


=== Լավագույն մարզիչ ===
 Կիկե Սետիեն


== Ծանոթագրություններ ==


== Հղումներ ==
Ակումբի պաշտոնական կայք
Ակումբի պրոֆիլը futbolme.com-ում
Ուտյագուլովո (գյուղ, Զիանչուրինսկի շրջան)

Ուտյագուլովո (ռուս.՝ Утягулово, բաշկիրերեն՝ Үтәғол), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 560 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(797) Մոնտանա

(797) Մոնտանա (անգլ.՝ Montana), աստերոիդ աստերոիդների հիմնական գոտում։ Հայտնաբերվել է 1914 թվականի նոյեմբերի 17-ին Հոլգեր Թիլեի կողմից Բերգդորֆում։
Միջին հեռավորությունը Արեգակից կազմում է 2,534858 ա. մ., առավելագույնը մոտենում է 2,3818 ա. մ. հեռավորության վրա և հեռանում 2,6879 ա. մ.։ Արեգակի շուրջ մեկ ամբողջական պտույտ է կատարում 1474,11 երկրային օրվա ընթացքում, իր ուղեծրով շարժվելով միջինում 0,244216 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,51° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(797) Մոնտանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանահայր

Վանահայր, վանական հաստատության հոգևոր առաջնորդ։ Այդ պաշտոնը սահմանվել է 4-5-րդ դարեր՝ մի շարք երկրներում քրիստոնեությունը պաշտոնական կրոն հռչակելուց հետո։ Եկեղեցական նվիրապետության մեջ վանահայրը դասվել է եպիսկոպոսից հետո։ Նրան ընտրել են վանքի միաբանները, հաստատել է վերադաս եպիսկոպոսը։
Վանական կալվածատիրության աճի և տնտեսական հզորության հետևանքով շատ վանահայրեր անկախացել են եպիսկոպոսից և անմիջաբար ենթարկվել իրենց եկեղեցու գերագույն պետին։
Չեբանենկոյի տուն (Տագանրոգ)

Չեբանենկոյի տուն (ռուս.՝ Дом Чебаненко), շինություն Ռուսաստանի Ռոստովի մարզի Տագանրոգ քաղաքի Հունական փողոց, 69 հասցեում։


== Պատմություն ==
Ռոստովի մարզի Տագանրոգ քաղաքի Հունական փողոց, 69 հասցեում գտնվող մեկհարկանի տունը կառուցվել է 1869 թվականին՝ վաճառական Իվան Չեբանենկոյի միջոցներով։ Տունը սկզբնապես ունեցել է քարե դարպասով երկաթե ցանցկեն ցանկապատ։ Չեբանենկոն պատկանել է երկրորդ գիլդիայի վաճառականության դասին։ 1872 թվականին նա ամուսնացել է պետական խորհրդական Կառլ Իվանովիչ Օրեմի 27-ամյա դստեր՝ Ամալյայի հետ։ Նրանց ընտանիքում շատ երեխաներ են եղել։ Չեբանենկո վաճառական եղբայրներները զբաղվում էին կանեփի ձեթի վաճառքով ինչպես տակառիկներով, այնպես էլ խոշոր խմբաքանակներով, ունեցել են մակարոնի արտադրության ֆաբրիկա։
1870-ական թվականների վերջում տունը նրանցից ձեռք է բերել կոլեգիալ ասեսոր Պյոտր Դմիտրովը, որը շենքի սեփականատեր է եղել մինչև 1910-ական թվականները, այնուհետև տան նոր սեփականատեր է դարձել վաճառական Գեորգի Քրիստափորի Մարտիրոսովը, որը զբաղվել է ծխախոտի վաճառքով։ Մարտիրոսովի խանութը գործել է «Լոնդոն» հյուրանոցի առաջին հարկում։ Նա առևտրով է զբաղվել նաև խորհրդային իշխանության տարիներին, տնտեսական նոր քաղաքականության (ՆԷՊ) ժամանակ։ 1910 թվականին նա հայտնվեց անհարմար վիճակում։ 20-րդ դարի սկզբին խանութների աշխատանքային ժամերը նորմավորվում էին քաղաքային դումայի հատուկ որոշումներով։ Դրան խստորեն հետևում էին, բայց, չնայած դրան, Գեորգի Մարտիրոսովը երբեմն անտեսում էր օրենքը և մի օր, աշխատաժամերը խախտելու համար պատասխանատվության ենթարկվեց։ Ոստիկանության բաժանմունք սպա Կովալյովի անունով Մարտիրոսովը միամտաբար մի ծրար ուղարկեց, որում կային երեք ռուբլի, սեփական այցեքարտը և իրեն ներելու և առաջին անգամ իր դեմ քրեական գործ չհարուցելու խնդրագիր։ Արձանագրությունը, փողը և Գ. Ք. Մարտիրոսովի այցեքարտն ուղարկվեցին հաշտարար դատավորին։
Տան բնակարանը Մարտիրոսովը վարձակալությամբ հանձնում էր հաղորդակցության ուղիների նախարարության բաժնի ինժեներ Յակով Վլադիմիրովիչ Ֆելդմանին։
Խորհրդային իշխանության տարիներին շենքն ազգանացվել է։ Ներկայումս սա բնակելի տուն է։


== Նկարագրություն ==
Մեկհարկանի աղյուսե տան շքամուտքը աջից է, ճակատին կա յոթ պատուհան։ Տունն ունի քառալանջ տանիք, որը ծածկված է տանիքաերկաթով։ Աջ կողմի հինգ պատուհանները զարդարված են դեկորատիվ զարդաքիվերով։ Տունը ներկված է դեղին, ճարտարապետական մանր տարրերն ընդգծված են սպիտակով։ Տունը կանգնած է անհավասար տեղանքում` թեքված դեպի Տուրգենևի նրբանցք։


== Գրականություն ==
Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0.
Гаврюшкин О. П. По старой Греческой... (Хроника обывательской жизни). — Таганрог: Лукоморье, 2003. — 514 с. — ISBN 5-901565-15-0.


== Արտաքին հղումներ ==
Дом Чебаненко Archived 2014-03-25 at the Wayback Machine.
Ստրուկովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՍտրուկովոՍտրուկովո (ռուս.՝ Струково), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լես (այլ կիրառումներ)

Լես, կարող է վերաբերել՝

Լես - մունիցիպալիտետ Իսպանիայում
Լես - գետ Բելգիայում
Ժաիբա

Ժաիբա (պորտ.՝ Jaíba)), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հյուսիսային մարզում։ Մտնում է Ժանաուբայի գավառի կազմի մեջ։ Բնակչությունը կազմում է 34 233 մարդ՝ 2006 թվականի տվյալներով։ Գրավում է 2 740,276 կմ2 տարածք։ Բնակչության խտությունը կազմում է՝ 12,5 մարդ/կմ2։
Քաղաքի տոնը նշվում է դեկտեմբերի 30-ին։


== Պատմություն ==
Քաղաքը հիմնադրվել է 1992 թվականի ապրիլի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 94.901.960,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.056,62 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,652 (տվյալները ՄԱԿ-ի զարգացման ծրագրի)։


== Արտաքին հղումներ ==
Պաշտոնական կայք Archived 2013-05-21 at the Wayback Machine.
Պիցալե

Պիցալե (իտալերեն՝ Pizzale), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 670 մարդ 2008 թվականի մարդահամարի տվյալների, բնակչության խտությունը կազմում է 92 մարդ/կմ²։ Զբաղեցնում է՝ 7 կմ2 տարածք։ Հեռախոսային կոդ՝ 0383։ Փոստային ինդեքս՝ 27050։


== Ժողովրդագրություն ==
Բնակչության աճ։


== Կապի տվյալներ ==
Հեռախոս՝ +39 0383
Էլեկտրոնային հասցեն՝ info@comune.pizzale.pv.it
Պաշտոնական կայք՝ http://www.comune.pizzale.pv.it/portal/ Archived 2015-02-23 at the Wayback Machine.


== Արտաքին հղումներ ==
Բնակավայրի պաշտոնական կայք Archived 2015-02-23 at the Wayback Machine.
Վիճակագրության ազգային ինստիտուտ


== Ծանոթագրություններ ==
Հայաստանի պարի պետական անսամբլ

Հայաստանի պարի պետական անսամբլ, կազմավորվել է 1958 թվականին Գեորգի Ասատրյանի, Էդուարդ Մանուկյանի, կոմպոզիտոր՝ Խաչատուր Ավետիսյանի նախաձեռնությամբ՝ նպատակ ունենալով պահպանել հայկական ժողովրդական պարի բազմադարյա ժառանգությունն ու ավանդույթները և, բազմապատկելով այն, փոխանցել հաջորդ սերունդներին։


== Պատմություն ==
Անսամբլի առաջին համերգային ծրագրի ստեղծման գործում մեծ է բալետմեյստեր Իլյա Արբատովի (Յաղուբյան) վաստակը։
1959 թվականից անսամբլն սկսել է հյուրախաղերը Խորհրդային երկրներում, Լիբանանում, Սիրիայում, Իրաքում, Եգիպտոսում, Ալժիրում, Թունիսում, Մարոկկոյում, Իսրայելում, Իրանում, Կիպրոսում, Չեխոսլովակիայում, Ֆինլանդիայում, Հունգարիայում։
1968 թվականից անսամբլը ղեկավարել է ՀՀ վաստակավոր արտիստ Վանուշ Խանամիրյանը։ 1971 թվականի հյուրախաղերը Լատինական Ամերիկայում հանդիսանում են անսամբլի տարեգրության փայլուն էջերից. շուրջ երեքուկես ամիս՝ Արգենտինա, Ուրուգվայ, Չիլի, Պերու, Էկվադոր, Բոլիվիա, Կոլումբիա, Վենեսուելա։ 1974 թվականին անսամբլը հյուրախաղերով հանդես է եկել ԱՄՆ-ի տասնմեկ նահանգների քաղաքներում։
1993-2005 թթ. անսամբլը ղեկավարել է ՀՀ վաստակավոր արտիստ Սուրեն Չանչուրյանը։ Գլխավոր բալետմեյստր են եղել 1995-1998 թվականներին՝ եղել է Գագիկ Կարապետյանը։
2005-2007 թվականներին գեղարվեստական ղեկավարն է եղել Գագիկ Կարապետյանը։
2007 թվականից անսամբլը ղեկավարում է Էրիկ Չանչուրյանը, գլխավոր բալետմեյստր՝ Ասատուր Կարապետյան։


== Պարգևներ ==
Հայաստանի մշակույթի նախարարության շնորհակալագիր, 2017


== Ծանոթագրություններ ==


== Գրականություն ==
Կամո Մկրտչյան, Օ. Մարկոսյան, Ա. Առաքելյան, Ա. Հովսեփյան, «Պարարվեստ. Հայաստանի պարի պետական անսամբլ», Երևան։ Սովետական գրող, 1981
Կոլոդեզնի (Վերխնեդոնսկի շրջան)

Անվան այլ կիրառումների համար տե՛ս՝ Կոլոդեզնի (այլ կիրառումներ)Կոլոդեզնի (ռուս.՝ Колодезный), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Կազանսկոլոպատինսկի գյուղական համայնքի կազմի մեջ։
Ցիկլինար

Ցիկլինար, այժմ կոչվում է Սարայքյոյ (թուրքերեն՝ Sarayköy), գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սեննայա (այլ կիրառումներ)

Սեննայա, կարող է վերաբերել՝

Սեննայա - գետ Ռուսաստանում, Բոլշայայի վտակը
Սեննայա - գետ Ռուսաստանում, Վալույի վտակը
(5153) Գերաշ

(5153) Գերաշ (անգլ.՝ Gierasch), աստերոիդ աստերոիդների հիմնական գոտում։ Հայտնաբերվել է 1940 թվականի ապրիլի 9-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,658279 ա. մ., առավելագույնը մոտենում է 2,201 ա. մ. հեռավորության վրա և հեռանում 3,1155 ա. մ.։ Արեգակի շուրջ մեկ ամբողջական պտույտ է կատարում 1583,07 երկրային օրվա ընթացքում, իր ուղեծրով շարժվելով միջինում 0,227407 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5153) Գերաշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստեբլի (գյուղ, Կովելի շրջան)

Ստեբլի (ուկրաիներեն՝ Стеблі), գյուղ Ուկրաինայի Վոլինի մարզի Կովելի շրջանում։ Հիմնադրվել է 1586 թվականին։
2001 թվականի տվյալներով Ստեբլի գյուղում բնակվում էր 295 մարդ։ Բնակավայրը զբաղեցնում է 2,24 կմ² տարածք։ Բնակչության խտությունը կազմում էր 131,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուխիե Լյադի

Սուխիե Լյադի (ռուս.՝ Сухие Ляды), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տղան Նեապոլից

«Տղան Նեապոլից» (ռուս.՝ «Мальчик из Неаполя»), խորհրդային նկարված մուլտֆիլմ-հեքիաթ, որ ստեղծվել է 1958 թվականին ռեժիսոր Իվան Ակսենչուկի կողմից՝ Ջաննի Ռոդարիի ստեղծագործությունների հիման վրա։ Մուլտֆիլմն ընդգրվել է «Կախարդական գլոբուսի արկածները, կամ Վհուկի արարքները» հավաքածուում (ռեմասթերինգ, 1991):


== Սյուժե ==
Որբ Չիչոն Ջաննի Ռոդարիի վաղ շրջանի հեքիաթների և մանկական բանաստեղծությունների  կերպար է, որը Երկնագույն փերուն օգնում է վերանորոգել ու երեխաներին տալ կախարդական գլոբուսը՝ չնայած այն բոլոր խոչընդոտներին, որոնք ստեղծում է վհուկը։


== Ֆիլմի վրա աշխատել են ==
Սցենարիստ – Ալեքսանդր Գալիչ
Բեմադրող-նկարիչ – Վիկտոր Նիկիտին, Իգոր Նիկոլաև
կոմպոզիտոր – Էդուարդ Կոլմանովսկի
Օպերատոր – Նիկոլայ Վոինով
Հնչունային օպերատոր – Նիկոլայ Պրիլուցկի
Ռեժիսորի օգնական  – Գ. Լյուբարսկայա
Նկարիչ-մուլտիպլիկատորներ  –  Ելենա Խլուդովա, Իգոր Պոդգորսկի, Վասիլի Ռյաբչիկով, Ֆեոդոր Խիտրուկ, Ելիզավետա Կոմովա
Դերերը կրկնօրինակել են՝
Ալեքսանդրա Բաբաևա – Չիչո
Մարգարիտա Կորաբելնիկովա – Երկնագույն  փերի  / հեղինակի տեքստ
Սերգեյ Մարտինսոն  – էպիզոդ
Գեորգի Վիցին – Փոքրիկ սինյոր
Ռեժիսոր  – Իվան Ակսենչուկ


== Քննադատական արձագանքներ ==

— Գեորգի Բորոդին, «Իվան Ակսենչուկի 90-ամյակի առթիվ»

— Սերգեյ Կապկով, «Մեր Մուլտֆիլմերը»


== Վերաթողարկում ==
1990-ական թվականների կեսերին մուլտֆիլմը թողարկվել է տեսաերիզներով խորհրդային լավագույն մուլտֆիլմերի հավաքածուում  Studio PRO Video ընկերության կողմից, ավելի ուշ՝ «Союз» ստուդիայի կողից «Սոյուզմուլտֆիլմ» կինոստուդիայի մուլտֆիլմերի հավաքածուում։ 1990-ական թվականների վերջին թողարկվել է նույն ստուդիայի կողմից «Ամենասիրելի մուլտֆիլմերը» հավաքածուում։
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում՝ «Ореховый прутик», Իվան Ակսենչուկի մուլտֆիլմեր, DVD, «Крупный план»։


== Կախարդական գլոբուսի արկածները, կամ Վհուկի արարքները ==
1991 թվականին ռեժիսոր Իվան Ակսենչուկը թողարկել է մուլտֆիլմերի հավաքածու «Կախարդական գլոբուսի արկածները, կամ Վհուկի արարքները» (ռուս.՝ «Приключения волшебного глобуса, или Проделки ведьмы») խորագրով։ «Տղան Նեապոլից» մուլտֆիլմից բացի, որը ծառայել է որպես հավաքածուի սյուժետային հիմք, ֆիլմում ընդգրվել են Ակսենչուկի հետևյալ մուլտֆիլմերը (ըստ ցուցադրման հերթականության).

«Ընկույզի ճիպոտիկ» (1955),
«Վիշտը դժբախտություն չէ» (1983),
«Մոխրոտը» (1979)։Հավաքածուի վրա աշխատել են՝ Իվան Ակսենչուկ, Տատյանա Պապորովա, Վլադիմիր Կուտուզով, Ելենա Բելյավսկայա, Լյուբով Բուտիրինա, Նադեժդա Միխայլովա, Օլգա Իսակովա։


== Ծանոթագրություններ ==


== Գրականություն ==
Фильмы-сказки. Сценарии рисованных фильмов. Выпуск 5.. — М.: Искусство, 1958. — С. 157. — 290 с.


== Արտաքին հղումներ ==
«Տղան Նեապոլից» մուլտֆիլմը «Անիմատոր.ռու» կայքում
«Տղան Նեապոլից» «Հայրենական կինոյի հանրագիտարան» կայքում
840

840 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 840 թվականն է, 
IX դարի 40-րդ տարին։


== Դեպքեր ==


== Ծնունդներ ==


== Մահեր ==
Վիրտուալիզացիա

Վիրտուալիզացիան թարգմանաբար նշանակում է գոյություն ունեցող համակարգի վիրտուալ գործընկերոջ ստեղծում, ինչպիսիք են աշխատասեղանը, սերվերը, ցանցային ռեսուրսը կամ գործառնական համակարգը։ դա տեխնիկա է, որը թույլ է տալիս բազմաթիվ օգտվողների կամ կազմակերպությունների իրենց միջև օգտագործել մեկ ռեսուրսային թել կամ ծրագիր։ 
Համակարգչում վիրտուալացումը լայն հասկացություն է, որը վերաբերում է համակարգչային ռեսուրսների ցրվածությանը։ Վիրտուալիզացիան իրենից օգտվողներից թաքցնում է հաշվողական ռեսուրսների ֆիզիկական բնութագրերը ՝ լինեն դրանք ծրագրեր, թե վերջնական օգտագործողներ։ Սա ներառում է մեկ ֆիզիկական ռեսուրսի (օրինակ ՝ սերվեր, օպերացիոն համակարգ, ծրագիր կամ պահեստային սարք) փոխարինումը բազմաթիվ վիրտուալ ռեսուրսների, այն կարող է ներառել նաև այն, որ բազմաթիվ ֆիզիկական ռեսուրսներ (օրինակ ՝ պահեստավորման սարքեր կամ սերվերներ) դառնան մեկ վիրտուալ ռեսուրս։ Այլ կերպ վիրտուալիզացիան կարելի է սահմանել հետևյալ ձևով՝ մեկ ֆիզիկական ռեսուրսից շատ վիրտուալ ռեսուրսների ստեղծում կամ մեկ և ավելի ֆիզիկական ռեսուրսից մեկ վիրտուալ ռեսուրսի ստեղծում։ Վիրտուալիզացիան շատ կարևոր դեր է խաղում cloud computing տեխնոլոգիայի մեջ, սովորաբար ամպային համակարգչում, օգտատերերը կիսում են ամպերում առկա տվյալները, բայց իրականում վիրտուալացման միջոցով օգտատերերը կիսում են Ինֆրաստրակտուրան (ենթակառուցվածք)։
Կան վիրտուալացման տարբեր տեսակներ, դրանցից են՝
• Օպերացիոն համակարգի վիրտուալացում
• Սերվերի վիրտուալացում
• Հաճախորդի / աշխատասեղանի / ծրագրի վիրտուալացում
• Պահեստի վիրտուալացում
• Ծառայությունների / կիրառական ենթակառուցվածքների վիրտուալացում
և այլն։ Այս դեպքերի մեծ մասում կա՛մ տեղի է ունենում մեկ ֆիզիկական ռեսուրսի վիրտուալացում շատ վիրտուալ աղբյուրների, կա՛մ շատ ֆիզիկական ռեսուրսներ մեկ վիրտուալ ռեսուրսի վերածում։


== Պատմություն ==
Վիրտուալիզացիան նոր հասկացություն չէ։ Ոլորտի վաղ աշխատանքներից մեկը Քրիստոֆեր Ստրեյչիի «Ժամանակի փոխանակումը արագ համակարգիչներում» հոդվածը։ IBM (international business machines)-ն իր CP-40 և M44 / 44X հետազոտական համակարգերով սկսեց ուսումնասիրել վիրտուալացումը։ Դրանք իրենց հերթին բերում են առևտրային CP-67 / CMS: Վիրտուալ մեքենայի գաղափարը օգտատերերին տարանջատեց ՝ յուրաքանչյուրի համար լիովին ինքնուրույն համակարգիչ մոդելավորելով։
80-ականներին և 90-ականների սկզբին արդյունաբերությունն անցավ եզակի հիմնական համակարգից դեպի փոքր և էժան x86 սերվերների։ Արդյունքում վիրտուալիզացիայի հայեցակարգը դառնում է քիչ հետաքրքրող։ Դա փոխվեց 1999 թ.-ին, երբ VMware-ը ներմուծեց VMware աշխատանքային կայանը։ Դրան հաջորդեց VMware- ի ESX սերվերը, որն աշխատում է մերկ մետաղի վրա և չի պահանջում ընդունող օպերացիոն համակարգ։


== Աղբյուրներ ==
https://www.infoq.com/articles/virtualization-intro/
https://www.mygreatlearning.com/blog/virtualization-in-cloud-computing/
https://www.citrix.com/ru-ru/glossary/what-is-virtualization.html


== Գրականություն ==
Քրիստոֆեր Ստրեյչի՝ "Time-Sharing in Large Fast Computers", էջ 336-341
Ջ. Վենկատաի, Օ. Մալկոլմի և Փ. Գրեգի՝ "Cloud Computing", էջ 1-87
Կ. Ի. Վիգերսի և Ջոհն Բիթթի "Development of software requirements":
Միասնություն (Հարավային Օսիա)

Հարավային Օսիայի Հանրապետական քաղաքական կուսակցություն «Միասնություն», Միասնություն ԺՀԿ, ամենամեծ քաղաքական կուսակցությունը Հարավային Օսիայում։ Կուսակցությունը ստեղծվել է 2003 թվականի ապրիլի 5-ին։ Սերտորեն կապված է Միացյալ Ռուսաստանի հետ ։ Կուսակցությունը գլխավորում է Զուրաբ Կոկոն։ Կուսակցությունը աջակցում է նախագահ Էդուարդ Կոկոյտիի քաղաքականությանը և և նախագահի թեկնածու Անատոլի Բիբիլովին։


== Արտաքին հղումներ ==
Միասնություն ԺՀԿ-ի պաշտոնական կայքը Archived 2013-05-09 at the Wayback Machine.


== Ծանոթագրություններ ==
Սեպտեմբերի 6

Սեպտեմբերի 6, տարվա 249-րդ (նահանջ տարիներին՝ 250-րդ) օրն է։

Տարվա ավարտին մնում է 116 օր։


== Դեպքեր ==
1885՝ Արևելյան Ռումելիան միավորվում է Բուլղարիայի հետ
1955 - Ստամբուլում իշխանությունները կազմակերպում են հույն բնակիչների ջարդեր, տուժում են նաև քաղաքի հայ և հրեա բնակիչները
1972 - Պաղեստինցիների Սև սեպտեմբեր ահաբեկչական կազմակերպությունը Մյուխենում սպանում է պատանդ վերցրած օլիմպիական խաղերին մասնակցող իսրայելցի մարզիկներից իննին
1986՝ Ստամբուլում երկու արաբ ահաբեկիչ Նևե Շալոմ սինագոգում սպանում են շաբաթ օրվա ծիսակատարություն անող 22 հրեայի
1991՝
Խորհրդային Միությունը ճանաչում է բալթյան երեք երկրների՝ Էստոնիայի, Լատվիայի և Լիտվայի անկախությունը
1924 թվականից Լենինգրադ անունը կրող Ռուսաստանի երկրորդ քաղաքին վերադարձվում է Սանկտ Պետերբուրգ անունը
1997 - Լոնդոնում տեղի է ունենում Դիանա արքայադստեր հուղարկավորության արարողությունը
2008՝ ընդունելով Սերժ Սարգսյանի հրավերը, Թուրքիայի նախագահ Աբդուլա Գյուլը Երևանում ներկա է գտնվում ֆուտբոլային խաղին


== Ծնունդներ ==
1766 - Ջոն Դալթոն, անգլիացի քիմիկոս ն ֆիզիկոս
1808 - Աբդ էլ-Կադիր, ալժիրցի ռազմական և կրոնական գործիչ, Ալժիրի ազգային հերոս
1817 - Միհայիլ Կոգըլնիչեանու Mihail Kogălniceanu ռումին պատմաբան, գրող, պետական և քաղաքական գործիչ
1831՝ (Կ.Պոլիսում) Խորեն Գալֆայան, բանաստեղծ և դրամատուրգ
1943 - Ռոջեր Ուոթերս Roger Waters անգլիացի երաժիշտ, երգիչ-երգահան
1957՝
Ալի Դիվանդարի علی دیواندری իրանցի նկարիչ, քանդակագործ և լրագրող
Վահան Ամատունի, լրագրող և լուսանկարիչ
1963 - Մալքոլմ Գլադուել Malcolm Gladwell կանադացի գրող և հրապարակախոս
1964 - Ալեքսանդր Պոդշիվալով, ֆուտբոլային դարբասապահ
1969 - Յան Միկալեֆ, Եվրոպայի խորհրդի պաշտոնյա
1983 - Պիպա Միդլթոն, անգլիացի լրագրողուհի


== Մահեր ==
1276 - Վիչեդոմինո դե Վիչեդոմինուս, իտալացի կարդինալ, որը 1275-1276 թվականներին եղել է կարդինալների կոլեգիումի դեկան
1566 - Սուլեյման I, Օսմանյան կայսրության սուլթան (1520 թվականից)
2007 - Լուչիանո Պավարոտի, իտալացի աշխարհահռչակ օպերային երգիչ, տենոր (ծ. 1935)
Արցախի պատերազմում զոհված մարտիկներ՝
1993 - Կուսապատում Կիմա Անդրյան (* 1939 թ.)


== Տոներ ==
Սվազիլենդ` Անկախության օր
Բոնեյրե` Դրոշի օր
Բուլղարիա` Միավորման օր
1998 թ. NBA դրաֆթ

1998թ. NBA-ի դրաֆթը տեղի է ունեցել 1998 թվականի հունիսի 24-ին` Կանադայի Վանկուվեր քաղաքի «Ջեներալ Մոթորս Փլեյս» մարզապալատում։
Առաջին համարի ներքո ընտրվել է Մայքլ Օլովոկանդին, ով հետագայում «Sports Illustrated» սպորտային հանդեսի կողմից ճանաչվել է NBA պատմության վատագույն դրաֆթային ընտրություններից մեկը։
Այդ դրաֆթի մասնակիցներից վեց հոգի նվազագույնը մեկ անգամ մասնակցել են NBA-ի բոլոր աստղերի խաղին (Դիրք Նովիցկի, Վինս Կարտեր, Անտուան Ջեյմիսոն, Փոլ Փիրս, Ռաշարդ Լյուիս և Բրեդ Միլլեր)։
Ռաֆեր Էլսթոնը, մինչ դրաֆթը, մասնակցել է սթրթիբոլային «AND1 Mixtape Tour» մրցույթում, որտեղ հայտնի էր «Skip to My Lou» անունով։
Այսօր միայն Դիրք Նովիցկին է խաղում այն ակումբի կազմում, որը նրան ընտրել էր դրաֆթի ժամանակ։ Նովիցկին, Փիրսը և Կարտերը NBA-ում, 18 տարվա կարիերայի ընթացքում, հավաքել են ավելի քան 23 000 միավոր։


== Պայմանանշաններ ==


== Առաջին ռաունդ ==


== Երկրորդ ռաունդ ==


== Հայտնի չընտրված խաղացողներ ==

Այս խաղացողները չեն ընտրվել 1998 թվականի դրաֆթի ժամանակ, բայց NBA-ում խաղացել է նվազագույնը մեկ խաղ։


== Ծանոթագրություններ ==


== Արտաքին հղումներ ==
1998 դրաֆթը NBA պաշտոնական կայքում
1998 1998 դրաֆթը Basketball-Reference.com կայքում Archived 2012-01-18 at the Wayback Machine.
Վերապրած մայրը (հուշարձան, Լաս Վեգաս)

«Վերապրած մայրը» հուշարձան, հուշարձան ԱՄՆ Նևադա նահանգի Լաս Վեգաս քաղաքի հայկական Սուրբ Կարապետ եկեղեցու բակում։


== Պատմություն ==
Հուշարձանը կառուցվել է ի հիշատակ Հայոց ցեղասպանության ժամանակ զոհ դարձած բոլոր կանանց։ Հուշարձանի բացումը տեղի է ունեցել 2013 թվականի մայիսին՝ ՀԱԵ ԱՄՆ Արևելյան թեմի առաջնորդ, արքեպիսկոպոս Մուշեղ Մարտիրոսյանի հովանու ներքո։ Հուշարձանի ստեղծման նախաձեռնողը Գարի Դերազուն է, ով նաև միջոցներ է նվիրաբերել կոտորածի զոհ դարձած բոլոր կանանց հիշատակը հավերժացնող հուշարձանի ստեղծման համար։


== Հեղինակ ==
Հեղինակ՝ Ռոման Գալստյան


== Ծանոթագրություններ ==
Կասկած (բանաստեղծություն)

«Կասկած», Հովհաննես Թումանյանի բանաստեղծություններից՝ գրված 1892 թվականին։


== Պատմություն ==
Հովհաննես Թումանյանն այս բանաստեղծությունը գրել է 1892 թվականին ապրիլի 13-ին։
Եղիշե Չարենցի անվան գրականության և արվեստի թանգարանի Թումանյանի ֆոնդի № 28 պահվում է մեկ ինքնագիր՝ հանված «Մուրճ»-ի արխիվից, որտեղ կա Ավ․ Արասխանյանի կից երկտող․ «Դավիթ, սա շարեք, որ բռնի պակաս տեղը, առաջնարդողից ու Մանվելյանցի ոտանավորից հետո»։
Առաջին անգամ տպագրվել է 1892 թվականին լույս տեսած «Մուրճ» ամսագրի № 11-ում (էջ 1564)՝ թվագրված  «1892 թ․ ապրիլի 13»։ Այնուհետև՝ 1893 թվականին Թիֆլիսում տպված «Դաշնակներում» (19-րդ ոտանավոր) (էջ 33), ապա՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 91)։


== Ծանոթագրություններ ==
Այծեղջյուրի արևադարձը

Խեցգետնի արևադարձը (անգլ.՝ Tropic of Capricorn), 1938 թվականին Փարիզում լույս տեսած ամերիկացի գրող Հենրի Միլլերի կիսաինքնակենսագրական վեպը։


== Արտաքին հղումներ ==
Մատենագրութինք (48, Դիոնիսիոս Արիսպագացի)

Մատենագրութիւնք (48, Դիոնիսիոս Արիսպագացի) , Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 48 թվի տակ։ Ձեռագիրը գրվել է 1360 թվականին ենթադրաբար Կոստանդին գրիչի կողմից, Վահանշինու վանքում։ Գրված է թղթի վրա, որը ունի 17,2x12.2 չափս։ Ձեռագիրը կազմված է 263 թերթից։ Գրված է միասյուն բոլորգիրով։ Պահպանակը ունի 4 մագաղաթ, գրված է բոլորագիծ և ուղղագիծ երկաթագրով, Աւետարան և Ոսկեբերանի Մեկնութիւն Հռովմեացւոց թղթոյն։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 60ա, 183բ, 207ա, 229ա, 263ա (տե՛ս ձեռագիր N52, թերթ 309ա)։


== Բովանդակություն ==
Պատճառ
Պատմութիւն Դիոն. Արիսպագացւոյ։
Մանունք


== Ծանոթագրություններ ==
Վոլպագո դել Մոնտելո

Վոլպագո դել Մոնտելո (իտալերեն՝  Volpago del Montello), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 9052 մարդ, խտությունը՝ 206 մարդ/կմ²։ Զբաղեցնում է 44 կմ² մակերես։ Փոստային ինդեքս՝ 31040, հեռախոսային կոդ՝ (+39) 0423։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Մակեդոներեն

Մակեդոներեն (մակեդոներեն՝ македонски јазик), սլավոնական լեզվաընտանիքին պատկանող լեզու։ Մակեդոներենը համարվում է Հյուսիսային Մակեդոնիայի պետական լեզուն։
Աշխարհում մակեդոներենով խոսում է 2-ից մինչև 2,5 միլիոն մարդ։


== Ծանոթագրություններ ==
Նեկրասովի նրբանցք (Տագանրոգ)

Նեկրասովի նրբանցք (ռուս.՝ Некрасовский переулок), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է ռուս անվանի բանաստեղծ Նիկոլայ Նեկրասովի պատվին։


== Աշխարհագրություն ==
Գտնվում է Շմիդտի փողոցի և 3-րդ Նադգոռնայա փողոցի միջև։ Հատում է Մայակովսկու հրապարակը, Էնգելսի, Կարլ Լիբկնեխտի, Չեխովի, Ալեքսանդրի, Ֆրունզեի, Պետրոսի, Հունական փողոցները։ Երկարությունը` 1350 մետր։ Տների համարակալումը սկսվում է Հունական փողոցից։


== Պատմություն ==
Սկզբնապես կոչվել է Առաջին երկայնական նրբանցք, այնուհետև` Պալատական նրբանցք։
В XVIII-XIX դարերում Նեկրասովի նրբանցքը եղել է սահմանային Տագանրոգի ամրոցի և քաղաքային շինությունների միջև։
Նեկրասովի նրբանցքի շատ շինություններ չեն հասել մեր օրերին։ Այդ տարածքը կառուցապատվում էր ցածր խրճիթներով, փոքր խանութներով, կրպակներով։ 1980-ական թվականներին դրանք քանդվեցին։
1923 թվականին վերանվանվել է ի պատիվ ռուս անվանի բանաստեղծ Նիկոլայ Նեկրասովի։ Հատկանշական է, որ գրողը Տագանրոգի հետ ոչ մի առնչություն չի ունեցել։


== Նրբանցքում գտնվում են ==
Ալեքսանդր I-ի պալատ` Նեկրասովի նրբանցք, 10
Ինժեներատեխնոլոգիական ակադեմիայի № 4 հանրակացարան` Նեկրասովի նրբանցք, 17
№ 8 միջնակարգ դպրոց` Նեկրասովի նրբանցք, 71
Ինժեներատեխնոլոգիական ակադեմիայի «Գ» մասնաշենք (ձախ թև)` Նեկրասովի նրբանցք, 42
Ինժեներատեխնոլոգիական ակադեմիայի «Դ» մասնաշենք` Նեկրասովի նրբանցք, 44


== Հուշարձաններ ==
Անատոլի Լոմակինի կիսանդրի (քանդակագործ` Նիկոլայ Սելիվանով)` № 8 միջնակարգ դպրոցի առջևի պուրակում


== Ծանոթագրություններ ==
Թամարաշենի (Քարելի շրջան)

Թամարաշենի (վրաց.՝ თამარაშენი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 710 մետր բարձրության վրա։ Շրջկենտրոն Քարելից հեռու է 19 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 401 մարդ։


== Ծանոթագրություններ ==
Գեղարոտի ջրվեժ

Գեղարոտի ջրվեժ, ջրվեժ Հայաստանում։ Բնության հուշարձանը գտնվում է Արագածոտնի մարզում, Արագած գյուղից 11 կմ հյուսիս-արևմուտք։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։ Արագածի լանջին՝ ծովի մակարդակից մոտ 3000 մետր բարձրության վրա՝ Քասաղ գետի Գեղարոտ վտակի վրա է այս հիասքանչ ջրվեժը։ Գտնվում է Արագածոտնի մարզի Արագած գյուղից մոտ 12 կմ հեռավորության վրա։ Ձմռանը սառչում է, իսկ ամռանը սառնորակ ջրերը գահավիժում են մոտ 17 մետր բարձրությունից։ Շատ նման է Թռչկան ջրվեժին։


== Ծանոթագրություններ ==
Պոր դը Բուկ

Պոր դը Բուկ (ֆր.՝ Port-de-Bouc), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 17207 մարդ, բնակչության խտությունը` 1501.48 մարդ/կմ²։ Բնակավայրը զբաղեցնում է 11.46 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մարսել քաղաքից` 34 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 10537 աշխատունակ (15-64 տարեկան)  բնակիչ, որոնցից ակտիվ էին 6188-ը, իսկ ոչ ակտիվները` 4349։ Ակտիվության ցուցանիշը կազմում է 58,7 %։ 6188 աշխատունակ մարդկանցից աշխատել է 4944 անձ (2891 տղամարդ և 2053 կին)։ Գործազուրկ են եղել 1244 անձ (574 տղամարդ և 670 կին)։ 4349 անաշխատունակներից 1024-ը եղել են աշակերտներ կամ ուսանողներ, 1043-ը` թոշակառուներ, իսկ 2282-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==